
DR 31.10.2016                                                                                                                                                   113               

 

Tuan Ignatius Dorell Leiking [Penampang]: Terima kasih Tuan Yang di-Pertua. 
Berkaitan dengan kes kayu balak Sabah dan nama yang disebut adalah Michael Chia, saya 
ingat pada tahun 2012 kes ini telah dibongkar dan kerajaan melalui pejabat guaman atau 
Attorney General mengesahkan bahawa RM40 juta daripada duit ini adalah wang derma 
kepada UMNO Sabah. Bukankah masa sudah datang lagi untuk membuat satu siasatan 
terlebih lagi dengan keadaan yang kita telah dapati ataupun fakta yang kita telah dapat di 
watergate scandal Sabah, jika duit ini betul-betul derma ataupun it’s spent from a contract 
mungkin dalam Yayasan Sabah ataupun berkaitan. Terima kasih Yang Berhormat Kota 
Kinabalu. 

Tuan Wong Sze Phin @ Jimmy [Kota Kinabalu]: Terima kasih Yang Berhormat 
Penampang. Tuan Yang di-Pertua, masuk ucapan saya. Saya tahulah ini kerana SPRM dia 
takut buaya besar kerana buaya besar yang di Semenanjung, yang paling besar, orang 
yang tangkap dia kena makan atau kena gigit keras-keras atau kena buang pergi laut. Jadi 
Tuan Yang di-Pertua, memang sedih seperti yang disebut oleh Yang Berhormat Gelang 
Patah. Negara kita dikuasai oleh kleptocracy iaitu sebuah negara yang bukan kuasa orang 
yang honest, yang jujur tetapi orang yang apa ini? Orang yang apa dikatakan oleh Yang 
Berhormat Gelang Patah sebagai PPP. Ini ialah dikuasai oleh pencuri besar, perompak 
besar dan penyamun besar. Wah! Apa ini penyamun ya? 

Timbalan Yang di-Pertua [Dato' Sri Haji Ismail bin Haji Mohamed Said]: Yang 
Berhormat Kota Kinabalu, cukuplah yang tiga P itu, cukup. 

Tuan Wong Sze Phin @ Jimmy [Kota Kinabalu]: Okey, tapi saya pun mahu 
sebut Sabah, dari Sabah jugalah kan? Ini ada kena mengena jugalah. 

Timbalan Yang di-Pertua [Dato' Sri Haji Ismail bin Haji Mohamed Said]: Tadi 
pagi sudah bising. 

Tuan Wong Sze Phin @ Jimmy [Kota Kinabalu]: Okey, cukup sudah Tuan Yang 
di-Pertua. Jadi Tuan Yang di-Pertua, ini Bajet 2017, saya betul-betul langsung tidak puas 
hati untuk Sabah kerana apa yang diberi kepada Sabah itu kacang putih. Jadi dengan hati 
yang betul-betullah sakit, saya tidak sokong Bajet 2017. Sekian, terima kasih. Saya tolak 
bajet ini. 

Timbalan Yang di-Pertua [Dato' Sri Haji Ismail bin Haji Mohamed Said]: Ya, 
Yang Berhormat Pasir Gudang. 

 

8.26 mlm. 

Puan Hajah Normala binti Abdul Samad [Pasir Gudang]: Terima kasih Tuan 
Yang di-Pertua memberi saya peluang untuk sama-sama dalam perbahasan ini. Bismillahir 
Rahmanir Rahim. Assalamualaikum warahmatullahi wabarakatuh. Salam sejahtera.  

Tuan Yang di-Pertua, saya ingin mengambil kesempatan di awal ucapan saya ini 
untuk merakamkan setinggi-tinggi tahniah kepada Yang Amat Berhormat Perdana Menteri 
di atas pembentangan bajet yang sungguh menyentuh rakyat secara direct. Pelbagai 
inisiatif telah diberikan kepada rakyat melalui bajet ini mengikut kelompok pekerjaan yang 
telah dinyatakan. Saya juga ingin mengucapkan setinggi-tinggi tahniah kepada Tan Sri 
Pandikar dengan semangatnya untuk melakukan transformasi kepada Parlimen kita 
termasuklah mengadakan MQT. Pada musim ini juga kita mula memberi ucapan dengan 
jam kawalan masa yang sangat besar di hadapan menyebabkan perkara ini sangat positif 
dan semuanya dapat berucap dalam keadaan yang terkawal.  

Tuan Yang di-Pertua, di dalam bajet ini telah disentuh beberapa perkara untuk 
kebaikan banyak kumpulan kerja. Di antaranya saya ingin merakamkan setinggi-tinggi 
tahniah dan terima kasih kerana pihak kerajaan telah meluluskan permohonan agar 
pemandu-pemandu teksi dilindungi dengan skim SOCSO ini. Diharap skim ini dapat 
membantu mereka bagi meneruskan pekerjaan mereka yang penuh dengan dugaan dan 
cabaran. Sehubungan dengan itu juga, skim ini telah meluluskan kenaikan elaun bantuan 
bulanan kepada pembantu-pembantu KEMAS dan juga kepada OKU. Tuan Yang di-Pertua, 
di dalam menangani kos kehidupan, beberapa indikator asas yang berkaitan dengan kos 
sara hidup menunjukkan perkembangan positif. Antaranya Indeks Harga Pengguna di 
Malaysia menurun kepada 115.30 mata pada September 2016 berbanding 115.60 mata 
pada bulan Ogos 2016.  



Tuan Ignatius Dorell Leiking [Penampang]: Terima kasih Tuan Yang di-Pertua. Berkaitan dengan kes kayu balak Sabah dan nama yang disebut adalah Michael Chia, saya ingat pada tahun 2012 kes ini telah dibongkar dan kerajaan melalui pejabat guaman atau Attorney General mengesahkan bahawa RM40 juta daripada duit ini adalah wang derma kepada UMNO Sabah. Bukankah masa sudah datang lagi untuk membuat satu siasatan terlebih lagi dengan keadaan yang kita telah dapati ataupun fakta yang kita telah dapat di watergate scandal Sabah, jika duit ini betul-betul derma ataupun it's spent from a contract mungkin dalam Yayasan Sabah ataupun berkaitan. Terima kasih Yang Berhormat Kota Kinabalu. Tuan Wong Sze Phin @ Jimmy [Kota Kinabalu]: Terima kasih Yang Berhormat Penampang. Tuan Yang di-Pertua, masuk ucapan saya. Saya tahulah ini kerana SPRM dia takut buaya besar kerana buaya besar yang di Semenanjung, yang paling besar, orang yang tangkap dia kena makan atau kena gigit keras-keras atau kena buang pergi laut. Jadi Tuan Yang di-Pertua, memang sedih seperti yang disebut oleh Yang Berhormat Gelang Patah. Negara kita dikuasai oleh kleptocracy iaitu sebuah negara yang bukan kuasa orang yang honest, yang jujur tetapi orang yang apa ini? Orang yang apa dikatakan oleh Yang Berhormat Gelang Patah sebagai PPP. Ini ialah dikuasai oleh pencuri besar, perompak besar dan penyamun besar. Wah! Apa ini penyamun ya? Timbalan Yang di-Pertua [Dato' Sri Haji Ismail bin Haji Mohamed Said]: Yang Berhormat Kota Kinabalu, cukuplah yang tiga P itu, cukup. Tuan Wong Sze Phin @ Jimmy [Kota Kinabalu]: Okey, tapi saya pun mahu sebut Sabah, dari Sabah jugalah kan? Ini ada kena mengena jugalah. Timbalan Yang di-Pertua [Dato' Sri Haji Ismail bin Haji Mohamed Said]: Tadi pagi sudah bising. Tuan Wong Sze Phin @ Jimmy [Kota Kinabalu]: Okey, cukup sudah Tuan Yang di-Pertua. Jadi Tuan Yang di-Pertua, ini Bajet 2017, saya betul-betul langsung tidak puas hati untuk Sabah kerana apa yang diberi kepada Sabah itu kacang putih. Jadi dengan hati yang betul-betullah sakit, saya tidak sokong Bajet 2017. Sekian, terima kasih. Saya tolak bajet ini. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Pasir Gudang. 8.26 mlm. Puan Hajah Normala binti Abdul Samad [Pasir Gudang]: Terima kasih Tuan Yang di-Pertua memberi saya peluang untuk sama-sama dalam perbahasan ini. Bismillahir Rahmanir Rahim. Assalamualaikum warahmatullahi wabarakatuh. Salam sejahtera. Tuan Yang di-Pertua, saya ingin mengambil kesempatan di awal ucapan saya ini untuk merakamkan setinggi-tinggi tahniah kepada Yang Amat Berhormat Perdana Menteri di atas pembentangan bajet yang sungguh menyentuh rakyat secara direct. Pelbagai inisiatif telah diberikan kepada rakyat melalui bajet ini mengikut kelompok pekerjaan yang telah dinyatakan. Saya juga ingin mengucapkan setinggi-tinggi tahniah kepada Tan Sri Pandikar dengan semangatnya untuk melakukan transformasi kepada Parlimen kita termasuklah mengadakan MQT. Pada musim ini juga kita mula memberi ucapan dengan jam kawalan masa yang sangat besar di hadapan menyebabkan perkara ini sangat positif dan semuanya dapat berucap dalam keadaan yang terkawal. Tuan Yang di-Pertua, di dalam bajet ini telah disentuh beberapa perkara untuk kebaikan banyak kumpulan kerja. Di antaranya saya ingin merakamkan setinggi-tinggi tahniah dan terima kasih kerana pihak kerajaan telah meluluskan permohonan agar pemandu-pemandu teksi dilindungi dengan skim SOCSO ini. Diharap skim ini dapat membantu mereka bagi meneruskan pekerjaan mereka yang penuh dengan dugaan dan cabaran. Sehubungan dengan itu juga, skim ini telah meluluskan kenaikan elaun bantuan bulanan kepada pembantu-pembantu KEMAS dan juga kepada OKU. Tuan Yang di-Pertua, di dalam menangani kos kehidupan, beberapa indikator asas yang berkaitan dengan kos sara hidup menunjukkan perkembangan positif. Antaranya Indeks Harga Pengguna di Malaysia menurun kepada 115.30 mata pada September 2016 berbanding 115.60 mata pada bulan Ogos 2016.